ཨ་མེ་རི་ཀའི་སྤྱི་ཚོགས་ཁྲོད་ན་ཉེས་པ་ཡོལ་འདོད་པའི་བྱིས་པ་དང་ཆབ་སྲིད་པ་དག་གིས་རྒྱུན་པར་དུ་འདི་འདྲའི་ཐ་སྙད་སྦྱོར་སྟངས་ཞིག་སྤྱོད་ནས་སྐད་ཆ་ལབ་ཀྱིན་ཡོད་པ་ཡིན་མོད།ཨིན་སྐད་ལ་མཚོན་ན་བྱེད་པོ་ཡོལ་ནས་སྐད་ཆ་ཞིག་བརྗོད་དགོས་ན་ལས་དཀའ་མོ་ཡིན་ཏེ།ཨིན་སྐད་ཀྱི་བརྗོད་སྟངས་ལ་བྱེད་པོ་གཙོ་ཆེར་བྱེད་པའི་ཁྱད་ཆོས་ལྡན་པ་མ་ཟད།ཨིན་སྐད་སྨྲ་བའི་མི་དག་གིས་ཀྱང་བྱ་བ་ཞིག་བློ་ངོར་བཅུག་དུས་བྱེད་པོ་གཙོ་གནད་དུ་འཛིན་གྱི་ཡོད་པ་རེད།དཔེར་ན།ཇཱོན་གྱིས་བུམ་པ་ཞིག་སྟབས་མ་ལེགས་པར་བཅག་ཤོར་ན།ཨིན་སྐད་དུ་ཕལ་ཆེར་ཇཱོན་གྱིས་བུམ་པ་བཅག་སོང་ཟེར་བ་ལས་བྱེད་པོས་བྱ་བ་དེ་དམིགས་དང་མ་དམིགས་པར་སྒྲུབ་པ་ཡིན་མིན་རྟོགས་དཀའ་བོ་རེད།འོན་ཀྱང་ཉི་ཧོང་སྐད་་དང་སི་ཕཱན་སྐད་་དུ་བརྟག་པར་བུམ་པ་དེ་ཆག་སོང་།བུམ་པ་རང་ཆག་སོང་ཞེས་པའི་ཚིག་སྟངས་སྤྱོད་ནས་བྱེད་པ་པོ་ཕལ་བ་བྱེད་པ་རེད།